BRALKA: To je video projekta ADLAB PRO,
ki ga financira Evropska unija.
Licenca za uporabo avtorskih del je prosta.
NINA: Pozdravljeni. Sem Nina Reviers z Univerze v Antwerpnu.
V tem videu bom opisala delovni postopek zvočnega opisovanja.
Gledate 5. del v Modulu 1, Splošna predstavitev AD.
Ustvarjanje izdelka ali dogodka z AD je zapleten postopek.
Terja spretno vodstvo projekta in dobro timsko delo.
V tem delu opisujem parametre,
ki določajo potek dela AD, različne vključene stopnje
in razlagam vlogo strokovnjakov na vsaki stopnji.
Kako so organizirani potek dela AD in vključeni strokovnjaki,
je odvisno od nekaj dejavnikov.
Prvi je tip izdelka, ki ga opisujete.
Gre za posnet zvočni opis za film ali opis dogajanja v živo?
Drugič, morebitne dodatne storitve.
Morate načrtovati zvočni uvod
ali vključiti tudi ustvarjanje zvočnih podnaslovov?
Tretjič, ustvarjalni pristop ponudnika.
Bo zvočni opis nastal v postprodukciji, ko je film že končan,
ali bo nastajal vzporedno z izvirnim materialom?
Ta pristop imenujemo "dostopno snemanje",
mogoče pa ga je uporabiti tudi za AD v živo.
V tem primeru se pogosto imenuje "integrirano zvočno opisovanje".
Četrtič, vodje projekta morajo upoštevati tudi tehnične zahteve,
na primer tip tehnologije za distribucijo AD.
In še zadnjič, število ljudi in razsežnost poteka dela AD
sta odvisna tudi od obsega projekta v smislu časa in denarja.
Glede na zgornje parametre je potek dela moč ustvariti po meri.
Tak potek za AD katere koli vrste običajno vključuje naslednje faze:
priprava, pisanje scenarija, ubeseditev, mešanje ali nastop,
nadzor kakovosti in povratne informacije.
Priprava vključuje določanje vrste zvočnega opisa,
potrebnih dodatnih storitev, tehničnih potreb,
ustvarjalnega pristopa in obsega projekta.
Pisanje scenarija vključuje AD scenarij,
pisanje in merjenje časa opisov, ki bodo vključeni v AD.
Terja natančno analizo izvirnega besedila,
merjenje časa in pisanje opisov, pregled in končno urejanje.
Ubeseditev vključuje izbiro primernih glasov
za branje AD scenarija, vaje branja z glasovi
in vnos morebitnih zadnjih popravkov.
Pri posnetem zvočnem opisu je zajeto tudi snemanje opisnih delov.
V naslednji fazi zmešajo posnete glasove
z izvirno glasbeno podlago, ko gre za posneto avdiodeskripcijo,
na prireditvah pa AD izvedejo v živo.
V postopek AD je zelo pomembno vključiti nadzor kakovosti.
Nadzor kakovosti je treba opraviti po vsaki fazi,
da lahko pravočasno vnesejo primerne spremembe.
Napake v AO je zelo težko odpraviti,
ko so glasovi posneti in zmešani.
Zbiranje povratnih informacij produkcijske ekipe in uporabnikov
je ključen korak k dvigu kakovosti
in priporoča se, da je načrtovan vnaprej.
Morda vas zanima, kdo sodeluje v vseh teh fazah.
Tudi to je odvisno od konteksta
in obsega od enega opisovalca do veččlanske ekipe.
V grobem razlikujemo tri skupine. Prva je organizator,
druga je umetniška ekipa, tretja pa ekipa za AD.
Organizator projekta AD
je lahko filmski studio, radiotelevizija, gledališče,
kulturna ustanova, športna organizacija, muzejski kustos.
Običajno sodelujejo pri pripravi in skrbijo za povratne informacije.
Umetniška ekipa zajema vse sodelujoče
pri ustvarjanju izvirnega opisanega AV izdelka.
To so režiserji, pomočniki, igralci,
snemalci, tonski tehniki, kostumografi,
scenski ustvarjalci, scenaristi, umetniki.
Umetniška ekipa pri ustvarjanju AD včasih ne sodeluje neposredno,
toda njen uvid pri pripravi scenarija je zelo koristen.
V ekipi za AD je avdio opisovalec,
lahko pa vključuje tudi montažerja,
svetovalca z okvaro vida, režiserja AD, bralce AD
in tonskega tehnika AD.
So osrednja ekipa v delovnem postopku AD
in v idealnem primeru vključeni v vse faze
od priprave do nadzora in povratnih informacij.
Jasno je, da je ustvarjanje zvočnega opisa
podvig številnih ljudi in terja dobro timsko delo.
BRALKA: Pripravo predstavitve je podprl projekt ADLAB PRO.
Avdiodeskripcija: Laboratorij za razvoj novega profesionalnega profila.
Financira ga EU v okviru programa Erasmus+.
Ključno dejanje 2, strateško partnerstvo.
Številka projekta: 2016-1-IT02
KA203-024311.
V predstavitvi so predstavljeni podatki in mnenja avtorjev
in ni nujno, da odražajo uradno mnenje Evropske unije.
Ne ustanove in telesa EU
ne njihovi predstavniki
niso odgovorni za uporabo tukaj predstavljenih podatkov.
To je bil video projekta ADLAB PRO. Partnerji projekta so:
Univerza v Trstu, Avtonomna univerza iz Barcelone,
Univerza v Antwerpnu, Univerza Adama Mickiewicza,
RTV Slovenija, Utopian Voices, Sound Focus
in Kraljevi inštitut za slepe, Velika Britanija.
ADLAB PRO financira Evropska unija.
Licenca za uporabo avtorskih del je prosta.